**עבודת סיכום ליחידת המעבדה בנושא הצפנה**

בחירת צורת ההצפנה

מצורפים שני קבצים. חלקיכם מכירים אותם אך עדיין אתם נדרשים לקריאה יותר מעמיקה של הנושא.

קיראו את הקבצים היטב ובחרו שיטת הצפנה שאותה תפתחו במסגרת העבודה שלכם ביחידה זו.

**שימו לב- אין לבחור בשיטות הצפנה אתבש אלבמ.**

ישנם מספר סוגי הצפנות. כל מי שבוחר בשיטת שחלוף – ידרש לבחור בשתי שיטות הצפנה שונות. מי שבוחר בשיטת עירבול- ידרש לבחור בשיטה אחת. בתום בחירת השיטה המועדפת- עליכם לקבל את אישורי לעבודה. **אין להמשיך בעבודה ללא קבלת אישור ממני. עליכם להראות לי בקיאות בסיסית בשיטת ההצפנה שבחרתם.** לאחר קבלת האישור לתחילת העבודה אתם נדרשים לעמוד בלוז המפורט בנספח הקרוי מדדים להערכה המופיע בהמשך ובתנאים הנדרשים למתן הציון בעבודה. אי עמידה בלוז יגרע מהציון הסופי שלכם כפי שמפורט בקובץ.

**תלמיד שרוצה לבחור נושא אחר- נדרש לקבל את אישורי המייידי – עד לתאריך 25 במאי**

העבודה תכיל את כל מרכיבי שפת הלימוד באסמבלי- ובכללם:

* הגדרת משתנים.
* משפטי בקרה/הוראות קפיצה.
* פרוצדורות/ מחסנית.
* פסיקות חומרה /תוכנה.

יחד עם העבודה עליכם להגיש תיק פרויקט כפי שפורט במסמך הקודם שנשלח. עם סיום העבודה- תידרשו להציגה בפני ולהסביר במדוייק מה עשיתם. העבודה היא אישית. הערכה תעשה גם על מידת העבודה שלכם בכיתה.

**לא אאפשר לתלמיד לשבת בכיתה ולא לעשות כלום**

בהצלחה לכולם.

**מדדים להערכה למידה משמעותית 30%**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | אחוז מהציון הסופי | נכשל0-59 | נמוך60-69 | בינוני70-79 | גבוה80-94 | מצטיין95-100 | לוז | סנקציה במידה ולא עמד בלוז | הערות |
| קריאת חומר הלימוד המצורף | 15 | לא קרא בכלל | קרא רק את כותרות הפרקים | קרא אך לא בחר נושא | קרא לעומק הבין ובחר נושא | קרא את כל מה שבקבצים- העמיק וחקר במקורות מידע נוספים ובחר נושא שלא מופיע בפרקים תוך הפגנת ידע בבחירה | עד 13 ביוני- לאחר חג שבועות  | הורדת 5 נקודות |  |
| הכנת הסבר לאופן העבודה | 25 | לא יודע מה לעשות. כל העבודה הינה מוכתבת מצד המורה ללא כל יוזמה אישית של התלמיד | מסוגל להסביר בעל פה את הרעיון הכללי של עבודתו אך עדיין נדרש להכוונה של המורה | מגיש הצעה כתובה על אופן העבודה- ללא קוד התחלתי | קיימת תכנית ברורה על אופן שיטת ההצפנה כולל משתנים – אופן הקלט ואופן הפלט של המסר המוצפן- כל התצוגה הינה טקסטואלית | קיימים אלמנטים גרפיים בתצוגה.קיימים אפקטים קוליים ותפריט למשתמש | אמצע אוגוסט | הורדה של 10 נקודות | הגשת העבודה בשלב זה תעשה במשוב תוך כדי שליחת הודעה במסרון על ביצוע שלב זה |
| הכנת ממשק ויזואלי | 15 | אין ממשק למשתמש. כל העבודה נעשית מתוך התוכנה | ממשק שחור – ניכר שאין השקעה באלמנטים | קיים תפריט המורה למשתמש מה לעשות- הפעלת התוכנית מחייבת הרצה מחודשת של התוכנה בכל פעם מחדש | קיים תפריט המורה למשתמש מה לעשות- אין צורך לצאת מהתוכנה בכל פעם שרוצים להצפין מסר אחר | המסר הנקלט להצפנה- מוסתר בכוכביות- הפלט יופיע כפלט מוצפן | 14 באוקטובר | הורדה של 5 נקודות | ציון נוסף ינתן על הפעלה רחבה של פסיקות תוכנה וחומרה.הגשת העבודה בשלב זה תעשה במשוב תוך כדי שליחת הודעה במסרון על ביצוע שלב זה |
| ספר פרויקט | 15 | ללא | ללא הסברים מפורטים על אופן העבודהאין ציון של מקורות מידע בכלל | תיעוד חלקי ללא מקורות מידע | תיעוד מלא של כל המשתנים והפרוצדורות הקיימות בעבודהמקורות מידע רק בעברית | תיעוד מלא ומפורט- כולל הסבר על זרימת המידע בתכנית וצילומי מסך של הקלט והפלטמקורות מידע משמעותיים גם מקריאת ספרות רלוונטית וגם מחקירת האינטרנט | סוף נובמבר | הורדה של 5 נקודות | הגשת העבודה בשלב זה תעשה במשוב תוך כדי שליחת הודעה במסרון על ביצוע שלב זה ובהתאם להנחיות שנמסרו במהלך השנה |
| הגנה על הפרויקט | 30 | ניכר בתלמיד שהעבודה הוכנה עבורו על ידי גורם חיצוני | שליטה נמוכה בתכנית- לא מסוגל לבצע הנחיות ושינויים  | שליטה בתכנית ללא זיהוי הקוד של האלמנטים המופיעים על המסך  | שליטה מלאה בתכנית תוך כדי הפגנת ידע בכל המטלות והמשימות שאותן אתן לבצע במהלך ההגנה על הפרויקט | הצגה ושליטה של תכנית מושלמת ועובדת כאשר התלמיד מציג רעיונות לשדרוג התכנית ולוז מפורט וחד משמעי לביצוע אותם השידרוגים | הימים הראשונים של חופשת חנוכה- הודעה על תאריך מדוייק תימסר בכיתה | הורדה של 10 נקודות |  |